མ་ཟད་གཏམ་ཤུལ་དགའ་ཐང་འབུམ་པ་ཆེའི་དཔེ་རྙིང་ནས་འོལ་ཕུ་ལུང་རྀངས་ན།འོལ་ཕུག་རྒ་དང་།འོལ་གྱི་སྤང་བཟང་ན།ཞེས་པའི་སྐབས་ཀྱི་གོང་གསལ་འོལ་བུ་རྒདང་ཕྱི་མ་འོལ་ཕུག་རྒཞེས་པ་གཉིས་ནི་སྒྲ་གདངས་འཕྲོས་གཅིག་ཏུ་གྱུར་པ་མངོན་གསལ་དོད་པོར་གྱུར།དེ་དང་དཔྱད་བསྡུར་གྱི་གཞི་གལ་ཆེན་དྲན་པའི་འཁྲུངས་གཞིས་འོམ་པོ་ཞེས་པ་བཅས་མིང་ཚིག་གི་འབྲེལ་ལམ་ལ་ཞིབ་འཇུག་གཏིང་རིང་བྱེད་དུ་ཡོད་པར་མངོན།དུས་དེང་སང་ཡང་གནས་འདིར་འོལ་པོ་སྒོ་བཞི་ཞེས་པའི་མིང་དེ་ལྷག་ནས་ཡོད་པ་ཡིན།མ་ཟད་སྟོན་པའི་མཛད་མདོ་སྡུད་པ་མདོ་འདུས་ནས་ཁྱུང་ལུང་དངུལ་མཁར་སྟོན་པ་མཆོག་གིས་བཞེངས་པ་དང་གཤེན་བུ་ཀོང་ཚ་ཡང་གནས་དེར་འཁྲུངས་སྐོར་གསལ་བས་ས་གནས་འདི་དང་འབྲེལ་བ་ཧ་ཅང་ཟབ།གཤེན་གྱི་མི་རྒྱུད་ཀོང་ཚ་དབང་ལྡན་ནས་མཆེད་པ་དང་ཕྱིས་གཉའ་ཁྲིའི་སྐབས་སུ་གཤེན་གྱི་སྲས་རྒྱུད་ཞང་ཞུང་ནས་ཡར་ཀླུང་ཁུལ་དུ་བརྒྱུད་པ་བཅས་ལ་མུ་མཐུད་ཞིབ་དཔྱད་བྱས་ན་ལོ་རྒྱུས་ཐོག་ནས་འབྲེལ་ལམ་ཟབ་པོ་ཡོད་པར་མཐོང་།།